
Àrea #DeltebreActiu
Teixit Associatiu


Extracte de la Convocatòria per a la concessió de subvencions a entitats i associacions del municipi de Deltebre, per participació en competicions esportives, per a l’any 2022. 
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, General de Subvencions, es publica l’extracte de la convocatòria el text complet el qual es pot consultar a la Base de Dades Nacional de Subvencions.

1.- Beneficiaris
Podran ser destinataris de les subvencions regulades en la present convocatòria, les entitats i associacions esportives i sense ànim de lucre que participen en competicions esportives internacionals, estatals i nacionals catalanes i les quals donin compliment als requisits previstos en les bases reguladores.
No podran ser destinataris, beneficiaris de les subvencions previstes en la present convocatòria, ni les AMPA, ni els centres educatius ni assimilats, ni els clubs de futbol que competeixen de forma oficial i federada, ni les escoles de futbol que competeixen de forma oficial i federada, ni les fundacions, ni les associacions de caçadors.

2.- Objecte 
L'objecte d'aquesta convocatòria és regular la concessió de subvencions que atorga l’Ajuntament de Deltebre, a aquelles entitats i associacions esportives i sense ànim de lucre que participen en competicions esportives internacionals, estatals i nacionals catalanes, amb la finalitat d’incentivar l’esport municipal i impulsar la trajectòria dels esportistes i entitats esportives de Deltebre.

3.- Bases reguladores
Bases reguladores per a la sol·licitud i atorgament de subvencions a entitats i associacions del municipi de Deltebre per participació en competicions esportives, publicades al BOPT de data 17 de gener de 2022.

4.- Quantia
La quantia total màxima de les subvencions convocades és de 5.000,00.-€. Aquest import màxim podrà ser ampliat o reduït d’acord amb les sol·licituds rebudes i les disponibilitats pressupostàries. 
El crèdit pressupostari al qual s’imputen les subvencions és l’Aplicació Pressupostària “Teixit Associatiu” 480.00-92001. En cas contrari, quedaran automàticament sense aplicació.
La quantia de la subvenció màxima que s'atorgarà serà aquella que resulti de la suma dels imports corresponents a cadascuna de les competicions en les que s’hagi participat, tenint en compte que seran subvencionables un màxim de 2 estades a l’any per atleta i un màxim de 30 atletes per entitat, amb la relació ponderada de la dotació econòmica existent.

La valoració es realitzarà per mig d’un informe tècnic on es reflectirà l’aplicació dels criteris que donen lloc a la conclusió del mateix. La subvenció s’atorgarà de forma lineal de la següent manera:

	DISTÀNCIA
	NÚM. ATLETES
	QUANTIA PER ATLETA

	De 80 a 350 Km
	1 a 10
	60 €

	
	11 a 20
	50 €

	
	21 a 30
	40 €

	De 351 a 800 Km 
	1 a 10
	120 €

	
	11 a 20
	100 €

	
	21 a 30
	80 €

	Més de 800 Km                 (Estades fins a 4 dies)
	1 a 10
	250 €

	
	11 a 20
	200 €

	
	21 a 30
	150 €

	Més de 800 Km                 (Estades de més de 4 dies)
	1 a 10
	400 €

	
	11 a 20
	325 €

	
	21 a 30
	250 €



Per comptabilitzar els dies d’estada, només es tindran en compte els dies que duri la competició més un dia abans i un dia després. Seran subvencionables un màxim de 2 estades a l’any per atleta i un màxim de 30 atletes per entitat, amb la relació ponderada de la dotació econòmica existent.


5.- Termini de presentació de sol·licitud
La subvenció es concedirà a instància de la part, i el període per presentar les sol·licituds s’iniciarà a partir de la data de publicació de la convocatòria i fins a exhaurir la dotació pressupostària i, com a molt, el 31 d'octubre de 2022. No obstant, per aquelles competicions realitzades posteriorment es podrà sol·licitar amb un màxim de 10 dies des de la finalització de la competició.
Els models normalitzats per sol·licitar les subvencions es poden sol·licitar a l’Espai d’Atenció Ciutadana (EAC) de l’Ajuntament de Deltebre en horari d’atenció a la ciutadania (8.30h-14.00h) o bé descarregar-los  des de la pàgina web de l’Ajuntament de Deltebre.
Així mateix, es podran presentar de forma presencial a l’Espai d’Atenció Ciutadana (EAC) de l’Ajuntament de Deltebre en horari d’atenció a la ciutadania (08.30h-14.00h) o bé efectuar la presentació electrònica de la sol·licitud, els formularis s'hauran d'emplenar a través de la seu electrònica de l’Ajuntament de Deltebre seguint les instruccions indicades al portal de tràmits.
Per qualsevol altre mitjà dels establerts per la Llei 39/2015, d’1 octubre, del procediment administratiu comú de les administracions públiques i la Llei 40/2015, d’1 d’octubre, de règim jurídic del sector públic i aniran acompanyades de la següent documentació:
· Instancia de sol·licitud de subvenció amb declaració responsable, si s’escau, la qual substituirà la presentació de documentació acreditativa de la mateixa declaració.
· Documentació que acrediti que l’entitat i associació es troba al corrent de les seves obligacions tributàries amb l'Ajuntament, l'Agència Estatal  d'Administració Tributària, la Seguretat Social i la resta d'Administracions (no caldrà presentar aquesta documentació si s’autoritza a l’Ajuntament de Deltebre a consultar aquesta informació).
· Còpia confrontada o original i còpia de la documentació següent (únicament si aquesta no està en poder de l’Ajuntament de Deltebre):
· Document acreditatiu de la representació de l’entitat/associació.
· DNI/NIE del representant legal
· CIF del sol·licitant
· Document probatori de la participació dels atletes de l’entitat en les competicions esportives internacionals, estatals i nacionals catalanes.

La documentació es presentarà d’acord amb els formularis normalitzats els quals hauran d'estar degudament emplenats i signats pel representant legal de l’entitat o associació sol·licitant.

L’esmena de defectes o l’aportació de documentació s’ha de realitzar, previ requeriment i amb advertència de desistiment, en el termini màxim de 10 dies des de la seva notificació.
6.- Altres dades
6.1.- Règim de compatibilitats
Les subvencions seran compatibles amb qualsevol altra concedida per altres administracions, ens públics o privats.
Tanmateix, l'import d'aquestes subvencions, conjuntament amb el dels ingressos que s'obtinguin i el dels recursos propis que es destinaran a l'activitat, no podrà superar el cost  total  del  projecte  que  es  desenvolupi.  Si  es  supera  aquest  cost, s'exigirà la devolució de l'excés en la part proporcional o l'ampliació de  l'activitat o projecte subvencionat.
L'Ajuntament de Deltebre en cap cas subvencionarà el mateix projecte, executat durant el mateix període, per cap altre procediment de concessió de subvencions que no sigui el regulat per les bases i convocatòria de les presents subvencions.

6.2.-Règim de concessió
El procediment per a la concessió de les subvencions regulades en aquesta convocatòria és de concurrència no competitiva, mitjançant i d'acord amb els principis de publicitat, transparència, concurrència, objectivitat, igualtat, no-discriminació, eficàcia i eficiència.
El criteri d’atorgament de les subvencions serà l’ordre cronològic de presentació de les sol·licituds.

